Ketose er også en stoffskiftevei i katabolismen der leveren omdanner fett til fettsyrer og ketonlegemer som kroppen kan hente energi fra. En opphopning av ketonlegemer i blodet, som kan skje hos blant annet diabetikere, kan lede til tilstanden ketoacidose, som hos sauer er kjent som drektighetsforgiftning. Ketose kan også forekomme hos ubehandlede diabetikere, ettersom det skjer en stans i sitronsyresyklus når det blir for mye acetyl-CoA i forhold til oksaleddiksyre. Da vil acetyl-CoA gå i ketosestoffskifteveien.